عمر بن خطاب رضی اللہ عنہ نے ان واقعات سے مطلع ہوکر تمام عرب میں پر جوش وجادو بیان خطیب پھیلا دیے،کہ وہ اپنی پر تاثیر تقریروں سے قبائل عرب کو جنگ میں شریک ہونے کے لیے آمادہ کریں ، اس کا اثر یہ ہوا کہ تھوڑے ہی عرصہ میں دارالخلافت کی طرف جنگ آزما بہادروں کا ایک طوفان امنڈ آیا ، حضرت سعد بن ابی وقاص رضی اللہ عنہ عہد صدیقی سے ہوازن کے عامل تھے ، انھوں نے اپنے اثر سے ایک ہزار آدمی بھیجے ، جن میں سے ہر ایک تیغ و تفنگ کا ماہر تھا ، غرض فوج توقع سے زیادہ فراہم ہو گئی ؛
Entity: عمر بن خطاب — Type: /person/religious_leader, /person/author, /person, /person/soldier